Publication: Magyar Közlöny
Issue: MK-2001-9 (Year: 2001, Number: 9)
Era: 1990-2004
Section: A helyi önkormányzatokról szóló — többször módosított — 1990. évi LXV. törvény 97. §-ának a) pontja, továbbá a közoktatásról szóló — többször módosított — 1993.
Paragraph Index: 587

11. § Az R. 16. §-ának (1) bekezdése helyébe a következő rendelkezés lép: „(1) Ha a gyermek az iskolába lépéshez szükséges fejlettséget nem érte el, a szakértői és rehabilitációs bizottság újabb időpontot tűz ki a szakértői vizsgálatra, a szülőt tájékoztatja, hogy a gyermeknek iskolai életmódra felkészítő foglalkozáson kell részt vennie, s a gyermek fejlettségéről a lakóhely szerint illetékes jegyzőt értesíti. Attól az évtől, amelyben a gyermek a hetedik életévét betölti — az e rendelet 22. §-ának (2) bekezdésében meghatározott kivétellel — a szakértői és rehabilitációs bizottság javaslatára maradhat augusztus 31. után még egy nevelési évig az óvodában. A szakértői és rehabilitációs bizottság ilyen javaslatot a szülő kérésére és az óvoda nevelőtestületének egyetértésével tehet. A nevelőtestület egyetértését a szakértői és rehabilitációs bizottság a gyermek, tanuló vizsgálatának megkezdése előtt szerzi be. A szakértői és rehabilitációs bizottság — szakvéleményének megküldésével — értesíti a lakóhely, ennek hiányában tartózkodási hely szerint illetékes jegyzőt, ha javasolja, hogy a gyermek további egy évig óvodai nevelésben vegyen részt.”

Source: https://magyarkozlony.hu/hivatalos-lapok/de44b6d6142bbbb991fe30341c9992746d69ffd2/dokumentumok/eef99fcd8b4afd56e5659a1dfb60981ddc91c264/letoltes